Балалар әле дә булса табылмаган

	Балагызны урамда ярдәм сорап кычкырырга өйрәтегез! “Лиза Алерт” эзләү отряды вәкилләре бу көннәрдә ата-аналарга шундый мөрәҗәгать белән чыкты. Яңа уку елы башлану белән, югалган балалар саны да, аларга карата кылынган җинаятьләр саны да арта дип кисәтә алар.	 Гыйбрәт эзләп ерак китәсе юк. Хәтерләсәгез, бер ай элек Казанда җиде яшьлек малай белән тугыз яшьлек кыз югалган иде. Балалар әле дә булса табылмаган. Август башында исә хокук сакчылары Башкортстанның Дүртөйле районында югалган бер яшьлек сабыйны эзләргә кереште. Балалар югалу турындагы мондый хәвефле хәбәрләр соңгы арада илнең әле бер, әле икенче төбәгендә яңгырый. 
	---	
Ватаным Татарстан

	№ --- | 09.09.2019	


